ആഗോള കാലാവസ്ഥ വ്യതിയാനവും പ്രത്യാഘാതങ്ങളും: അന്തര് ദേശീയ സെമിനാര് മൂന്നിന് തിരുവല്ല: കേരള പ്രദേശ് ഗാന്ധിദര്ശന് വേദി സംസ്ഥാന സമ്മേളനമായ ഗാന്ധീയം 153 നോടനുബന്ധിച്ച് മൂന്നിന് അന്തര്ദേശീയ വെബിനാര് സംഘടിപ്പിക്കും. ആഗോള കാലാവസ്ഥ വ്യതിയാനം പരിസ്ഥിതിയിലും സമ്ബദ് വ്യവസ്ഥയിലും സൃഷ്ടിക്കുന്ന പ്രത്യാഘാതങ്ങള് എന്ന വിഷയത്തില് ഗാന്ധി ദര്ശന് വേദി ഗവേഷണ വിഭാഗമായ ഐജിഎസ്ഡിആറും, ഇന്ത്യന് ഇക്കണോമിക് അസോസിയേഷനും സംയുക്തമായി നടത്തുന്ന സെമിനാറില് വിവിധ മേഖലകളിലെ വിദഗ്ധര് പങ്കെടുക്കും. രാവിലെ പത്തിനു നടക്കുന്ന ഉദ്ഘാടന പരിപാടിയില് മുന് മുഖ്യമന്ത്രി ഉമ്മന് ചാണ്ടി, ഡോ. ഹേമന്ദ് കുമാര് ഷാ, ഡോ. നന്ദകുമാര്, ഡോ. പ്രിയദര്ശന് ധര്മ്മരാജന് എന്നിവരും തുടര്ന്ന് നടക്കുന്ന ടെക്നിക്കല് സെഷനില് ആഗോള കാലാവസ്ഥ വ്യതിയാനവും കുട്ടനാടിന്റെ അതിജീവനവും എന്ന വിഷയത്തില് തെരഞ്ഞെടുക്കപ്പെട്ട പ്രതിനിധികളുടെ സെമിനാര് അവതരണം നടക്കും. ഉച്ചകഴിഞ്ഞ് മൂന്നിനു പ്രതിപക്ഷ നേതാവ് വി.ഡി സതീശന്, ഇന്ത്യന് ഇക്കണോമിക് അസോസിയേഷന് ജനറല് സെക്രട്ടറി ഡോ. ബി.പി ചന്ദ്രമോഹന്, ഡോ. എന്. സി. നാരായണന്, ഡോ. കെ.എം. നായിഡു, ഡോ. ശ്രീകുമാര് ചദോപാദ്യായ, ഡോ. ജോണ് സാമുവല്, ഡോ. രമേശ് കുമാര് സിങ്ങ് മല്ല, ഡോ. എം.സി. ദിലീപ് കുമാര്, ഡോ. നെടുമ്ബന അനില് എന്നിവര് പങ്കെടുക്കും.